Mikijs van de Vens
Mikijs van de Vens (nīderlandiešu: Micky van de Ven, dzimis 2001. gada 19. aprīlī) ir nīderlandiešu futbolists, kurš spēlē centra aizsarga pozīcijā un pārstāv Nīderlandes futbola izlasi. Kopš 2023. gada van de Vens spēlē Anglijas Premjerlīgas komandā Tottenham Hotspur. Iepriekš spēlējis Nīderlandes komandā Volendam un Vācijas komandā VfL Wolfsburg. Nīderlandes futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.